पाएं अपने शहर की ताज़ा ख़बरें और फ्री ई-पेपरडाउनलोड करें
हाल ही में रणधीर कपूर को कोरोना संक्रमण के कारण हॉस्पिटल में भर्ती करवाया गया था। अब उन्होंने अपनी सेहत के बारे में अपडेट देते हुए कहा है कि वे पहले से बेहतर मेहसूस कर रहे हैं और जल्द ही उन्हें घर वापस जाने की परमीशन मिल जाएगी। रणधीर दो दिन तक आईसीयू में थे। हालांकि उन्हें ऑक्सीजन की जरूरत नहीं पड़ी और न ही उन्हें सांस लेने में कोई दिक्कत हुई, उन्हें केवल बुखार था।
स्वरा की मां इरा ने कोरोना को हराया
दूसरी ओर स्वरा भास्कर की मां इरा कोरोना संक्रमण से मुक्त हो गई हैं। स्वरा ने सोशल मीडिया पर मां की एक फोटो के साथ यह जानकारी शेयर की। स्वरा ने लिखा- यह बहुत बुरा समय है, लेकिन इस बीच कुछ अच्छी खबर भी शेयर करती हूं। मां और बिकेश, इन दोनों को कोरोना संक्रमण हुआ था अब वे दोनों ही निगेटिव हो गए हैं। 14 दिन बाद, जब वे बुखार और ऑक्सीजन के उतार-चढ़ाव से जूझ रहे थे। बहुत ही अच्छा और लकी महसूस कर रही हूं। आप सभी की शुभकामनाओं का शुक्रिया। जो लोग पीड़ित हैं उनके परिवारों के लिए दुआ करती हूं।
जैस्मीन को जूझना पड़ा बेड के लिए
बिग बॉस 14 की कंटेस्टेंट रहीं जैस्मीन भसीन की मां को कोरोना संक्रमण के बाद हॉस्पिटल में एक बेड के लिए परेशान होना पड़ा। जैस्मीन ने सोशल मीडिया पर लिखा- 'दुखद और दिल तोड़ने वाला। हर दिन मौतें, लोग सड़कों पर बेड्स और ऑक्सीजन खोज रहे हैं। दो दिन पहले मेरी मां भी इसी हाल में थी। एक बेड को खोजना मुश्किल हो गया था। स्वास्थ्य सुविधाओं के लिए मेरे बुजुर्ग पिता चक्कर लगा रहे थे। दूसरे भी इन हालातों से गुजर रहे हैं।'
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn